Badía de Sydney

A badía de Sydney (en anglés Sydney Harbour), tamién conoixida como Port Jackson, ye un puerto natural arredol d'o que ye l'aria urbana de Sydney. A badía ye una dentrada d'a mar de Tasmania (parti de l'Oceano Pacifico Sud). Aquí se troban a Opera de Sydney y o puent d'a badía de Sydney. Localización d'o primer asentamiento europeu en Australia, Port Jackson ha chugau continament un papel prencipal en a historia y o desenvolique de Sydney.

A-saber-los eventos tienen a suya base en u arredol d'a badía, especialment as celebracions de cabo d'anyo de Sydney y o puesto de salida d'a cursa de vela de Sydney ta Hobart.

As auguas de Port Jackson son chestionadas por Roads & Maritime Services. O Parque Nacional d'a Badía de Sydney proteche un gran numero d'islas, zonas costeras, puestos de banyo, camins ta fer senderismo y arias de picnic. NSW Office of Heritage and Environment

Cheografía
Cheolochicament, a badía de Sydney ye una val afogada u ría. Tien 19 km de largaria con una superficie de 55 km². O volumen d'o estuario ye de bels 562 millons de metros cubicos. O suyo perimetro ye de 317 kilometros.

D'alcuerdo con a Oficina Cheografica de Toponimos de Nueva Galas d'o Sud, Port Jackson ye "un puerto que comprende todas as auguas aintro d'a linia imachinaria entre North Head y South Head. En iste puerto se troban incluyius North Harbour, Middle Harbour y Sydney Harbour." "Port Jackson". Geographical Names Register (GNR) of NSW. Geographical Names Board of New South Wales..

Port Jackson s'estendilla enta l'ueste dende a suya unica entrada conoixida como Sydney Heads (North y South Heads) y incluye todas as auguas marinas entre North Harbour, Middle Harbour, Sydney Harbour, Darling Harbour, o río Parramatta y o río Lane Cove. Mapa de Port Jackson publicau en agosto de 1972 por RAN Hydrographic Services.

O puerto ye dividiu en muitas badías mas chicotas. As badías d'a parti sud tienden a estar mas amplas y redondiadas, mientres que as d'o norte son cheneralment mas estreitas. Muitas d'istas badías incluyen plachas. O centro d'afers de Sydney s'estendilla dende Circular Quay.

Se veiga tamién
 Parque Nacional d'a Badía de Sydney

Referencias

Categoría:Cheografía de Sydney